לאחר כיבוש ירושלים בתחילת דצמבר 1917 החליט הפיקוד הבריטי לחזק את כוחותיו בחזית המערבית באירופה ובהתאם לכך הוצאו יחידות בריטיות מחזית ארץ ישראל והוחלפו ביחידות הודיות. במסגרת תהליך זה נבחרה הדיוויזיה השביעית להצטרף למערכה בסיני ובארץ ישראל בפיקודו של אדמונד אלנבי. בדצמבר 1917 עברה הדיוויזיה לארץ ישראל וצורפה לקורפוס ה-21 בפיקודו של לוטננט גנרל אדוארד באלפין תוך שהיא מחליפה את הדיוויזיה ה-52 "לאולנד" שנשלחה לאירופה.